কালাশ জনগোষ্ঠী
কালাশা বা কালাশ (কালাশা-মুন: Kaĺaśa; নুরিস্তানি: Kasivo; উর্দু: کالاش‎‎) হচ্ছে একটি দার্দীয় আদিবাসী জনগোষ্ঠী যারা পাকিস্তানের খাইবার-পাখতুনখোয়া রাজ্যের চিত্রাল জেলায় বসবাস করে। তারা কালাশা ভাষায় কথা বলে যা ইন্দো-আর্য ভাষাগোষ্ঠীর দার্দীয় পরিবারের অন্তর্গত। পাকিস্তানে কালাশের জনসংখ্যা মাত্র ১৪ হাজার, যা তাদেরকে পাকিস্তানের ক্ষুদ্রতম জাতিগত সংখ্যালঘুদের মধ্যে একটি করে তুলেছে। তারা পাকিস্তানের জনগণের মধ্যে অনন্য বলে বিবেচিত হয়। তারা পাকিস্তানের ক্ষুদ্রতম জাতিগত গোষ্ঠী হিসেবেও বিবেচিত হয় , এবং ঐতিহ্যগতভাবে প্রাচীন হিন্দুধর্মের একটি রূপকে ধর্ম হিসেবে পালন করে । বিংশ শতাব্দীর মাঝামাঝি সময়ে পাকিস্তানের কয়েকটি কালাশা গ্রামে জোরপূর্বক ইসলাম ধর্মে ধর্মান্তরিত করার চেষ্টা করা হয়েছিল, কিন্তু লোকেরা ধর্মান্তরিত করার বিরুদ্ধে লড়াই করেছিল এবং সরকারী চাপের কমলে, বিপুল সংখ্যাগরিষ্ঠ তাদের নিজস্ব ধর্মের অনুশীলন পুনরায় শুরু করে। তা সত্ত্বেও, কিছু কালশা ইসলামে ধর্মান্তরিত হয়েছে, তাই তাদের কে পরে তাদের সম্প্রদায়ের দ্বারা বর্জন করা হয়েছে। কালাশদেরকে এশিয়ার আদিবাসী হিসেবে বিবেচনা করা হয়, তাদের পূর্বপুরুষরা সম্ভবত আরও দক্ষিণে অন্য কোনো স্থান থেকে চিত্রাল উপত্যকায় স্থানান্তরিত হয়েছিল, কালাশরা তাদের লোকগীতি ও মহাকাব্যে যাকে "সিয়াম" বলে ডাকে। এদেরকে কেউ কেউ গান্ধারীর বংশধর বলেও মনে করেন । আফগানিস্তানের পার্শ্ববর্তী নুরিস্তান (ঐতিহাসিকভাবে কাফিরিস্তান নামে পরিচিত ) প্রদেশের প্রতিবেশী নুরিস্তানি জনগণের ( কালাশা-আলা সহ) একসময় একই সংস্কৃতি ছিল এবং তারা প্রায় কালাশের মতোই একটি বিশ্বাসের অনুশীলন করত। তাদের ভূমিতে প্রথম ঐতিহাসিকভাবে নথিভুক্ত ইসলামি আক্রমণগুলি ১১ শতকে গজনভিদের দ্বারা হয়েছিল। ১৮৯৫-৯৬ সালে নুরিস্তানকে জোরপূর্বক ইসলামে ধর্মান্তরিত করা হয়েছিল, যদিও কিছু সাক্ষ্যপ্রমাণ অনুসারে তারা তাদের নিজস্ব রীতিনীতির করে চালছে। চিত্রালের কালাশরা তাদের নিজস্ব সাংস্কৃতিক ঐতিহ্য বজায় রেখে চলছে।